b"\n_START_ARTICLE_\nYucca rostrata\n_START_SECTION_\nDescripci\xc3\xb3\n_START_PARAGRAPH_\nY. rostrata \xc3\xa9s una planta solit\xc3\xa0ria o formadora de col\xc3\xb2nies de rosetes. \xc3\x89s caulescent (que t\xc3\xa9 caule o tija) i arborescent de fins a 2,5 a 3,6 metres sense incloure la infloresc\xc3\xa8ncia. Pot arribar a fer d'uns 1,8 a 3,2 dm de di\xc3\xa0metre. _NEWLINE_Les rosetes cada una amb unes 100 fulles. De una a diverses tiges, erectes, majorit\xc3\xa0riament de forma senzilla i ocasionalment pot estar ramificat amb d'una a tres branques. _NEWLINE_Les fulles presenten l\xc3\xa0mines a vegades retor\xc3\xa7ades, planes a c\xc3\xb2ncaves-convexes, flat to concavo-convex, m\xc3\xa9s ample a la part mitjana de la l\xc3\xa0mina, d'uns 25\xe2\x80\x9360 \xc3\x97 1.2\xe2\x80\x931.7 cms, glauques (verd-bau), llises, marges minuciosament denticulats, d'un groc llimona, hialins (sense pels), \xc3\xa0pex espin\xc3\xb3s i l'espina en forma de punta. Presenta infloresc\xc3\xa8ncies en pan\xc3\xadcula, \xc3\xa9s a dir, s\xc3\xb3n compostes l'eix de les quals porta ra\xc3\xafms laterals de flors, ve a \xc3\xa9sser un ra\xc3\xafm de ra\xc3\xafms; poden sobresurtir o no de la roseta, amb peduncle de 2,5 cm de di\xc3\xa0metre glabrescent.Amb flors penjants, amb el periant de forma globosa a acampanada. Els t\xc3\xa8pals s\xc3\xb3n diferents, estretament ovalats de color blanc, amb l'\xc3\xa0pex abruptament acuminat (acabat en punta); filaments de 1.7-2 cm; pistil 2.5 a 3.5 cm; estil blanc, 6-14\xc2\xa0mm; estigmes lobulats. Els fruits s\xc3\xb3n  erectes, capsulars, dehiscent (que s'obren per deixar anar les llavors), ovoide a el\xc2\xb7lipsoide, poques vegades s'estrenyen.\n_START_SECTION_\nH\xc3\xa0bitat i Distribuci\xc3\xb3\n_START_PARAGRAPH_\nForma part del tipus vegetal matollar xer\xc3\xb2fil. Creix en s\xc3\xb2ls succints (superficials) d'origen calcari (roca sediment\xc3\xa0ria), _NEWLINE_tamb\xc3\xa9 en s\xc3\xb2ls d'origen volc\xc3\xa0nic; en s\xc3\xb2ls amb desnivell com vessants de turons amb poca inclinaci\xc3\xb3 aix\xc3\xad com en terrenys plans i una mica pedregosos(CONABIO, 1998)._NEWLINE_Y. rostrata creix en regions \xc3\xa0rides o semides\xc3\xa8rtiques crece en regiones \xc3\xa1ridas o semides\xc3\xa9rticas en un rang d'altitud de 300 a 800 m (Guillot y Van, 2009). Prolifera en el rang de temperatures mitjanes anuals de 12 a 26 \xc2\xb0C amb precipitaci\xc3\xb3 mitjana anual de 100 a 400\xc2\xa0mm, de 7 a 12 meses secs (CONABIO, 1998). Tolera temperatures menors a 10 \xc2\xb0C, per sota de -15 o -17 \xc2\xb0C pot afectar a les fulles(Guillot y Van, 2009).\n_START_SECTION_\nCultiu\n_START_PARAGRAPH_\nRequereix una bona exposici\xc3\xb3 al sol i ha de cr\xc3\xa9ixer en s\xc3\xb2ls ben drenats, encara que tamb\xc3\xa9 hi pot vegetar en zones de relativa ombra, tolera la sequera, necessita ser regada \xc3\xbanicament en l'\xc3\xa8poca de calor (S\xc3\xa1nchez, 2010)."